কোপা শিরোপা
কোপা শিরোপা (ফরাসি: Trophée Kopa; এছাড়াও কোপা ট্রফি নামে পরিচিত) একটি বার্ষিক পুরস্কার যা ২০১৮ সাল থেকে ফ্রান্স ফুটবল ম্যাগাজিনের উদ্যোগে ২১ বছরের কম বয়সী বিশ্বের সেরা ফুটবল প্রত্যাশীকে ব্যালন ডি'অরের সাথে একটি যৌথ অনুষ্ঠানের সময় দেওয়া হয়। সাবেক ব্যালন ডি'অর বিজয়ীদের নিয়ে জুরি গঠিত হয়। শিরোপাটির নামকরণ করা হয়েছে প্রয়াত ফরাসি আন্তর্জাতিক ফুটবল খেলোয়াড় রেমোঁ কোপার (১৯৩১–২০১৭) নামে।